ભારત પરત ફર્યા પછી મોહનદાસ મહાત્મા ગાંધી બન્યા, તો કસ્તુરબા પણ ગાંધીજી સહિત સેંકડો અંતેવાસીઓ માટે વ્હાલસોયા બા બની રહ્યા. સ્વયં ગાંધીજી પણ તેમનાં માટે બાનું જ સંબોધન કરતાં હતા. અસહકારની ચળવળ હોય કે હરિજન પ્રવૃત્તિ, કસ્તુરબા દરેક કાર્યક્રમોમાં ગાંધીજીના મક્કમ સહયોગી બની રહ્યા અને કસ્તુરબાના માધ્યમથી, પોતાનાં ઘરમાંથી જ ઉદાહરણ આપીને ગાંધીજી સમગ્ર દેશની મહિલાઓને સ્વતંત્રતા આંદોલનમાં જોડવામાં સફળ થયા.